România (nu produce efecte juridice )\*

Municipiul Tîrgu Mureș

Serviciul Public de Asistență Socială Primar

Nr. 21585/1802AS/18.04.2017 dr. Dorin Florea

EXPUNERE DE MOTIVE

privind aprobarea alocațiilor bugetare pentru perioada 1 mai – 31 decembrie 2017 pentru asociațiile/fundațiile selecționate în baza Legii nr. 34/1998 cu modificările și completările ulterioare și a H.G. nr. 1153/2001 cu modificările și completările ulterioare

Având în vedere prevederile Legii nr.34/1998 privind acordarea unor subvenții asociațiilor și fundațiilor române cu personalitate juridică care înființează și administrează unități de asistență socială și H.G. nr. 1153/2001 pentru aprobarea Normelor metodologice privind aplicarea prevederilor Legii nr.34/1998 cu modificările și completările ulterioare, HCL nr. 33/26.01.2017 și avizul favorabil al comisiei de evaluare și jurizare, propunem spre aprobare prin proiectul de hotărâre alăturat:

- lista unităților de asistență socială care au un punctaj de minimum 60 de puncte pentru care comisiile de evaluare și selecționare au propus acordarea de subvenții de la bugetul local, pentru perioada 1 mai -31 decembrie 2017 prevăzută în anexa nr. 1.

- alocațiile bugetare pentru fundațiile/asociațiile selecționate, conform anexei nr. 2, pentru perioada 1 mai – 31 decembrie 2017, numărul mediu lunar de persoane asistate și categoriile de cheltuieli.

De asemenea, propunem ca termenul pentru încheierea convențiilor să fie la cel mult 15 zile de la adoptarea hotărârii de consiliu privind aprobarea alocațiilor bugetare după cum e prezentat mai sus, deoarece din cauza notificării primite de la Instituția Prefectului – Mureș, prin HCL nr.107/30.03.2017 a trebuit să modifică HCL nr. 33/26.01.2017 și astfel nu s-au putut respecta termenele prevăzute pentru încheierea acestora.

Aviz favorabil al SPAS

Maior Marta

**ROMÂNIA Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÎRGU MUREŞ**

**PRIMAR**

**dr. Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2017**

privind aprobarea alocațiilor bugetare pentru perioada 1 mai – 31 decembrie 2017 pentru asociațiile/fundațiile selecționate în baza Legii nr. 34/1998 cu modificările și completările ulterioare și a H.G. nr.1153/2001 cu modificările și completările ulterioare

***Consiliul local municipal Tîrgu Mureș, întrunit în ședință ordinară de lucru,***

Văzând Expunerea de motive nr.21585/1802AS/18.04.2017 al Serviciului Public de Asistență Socială, privind aprobarea alocațiilor bugetare pentru perioada 1 mai – 31 decembrie 2017 pentru asociațiile/fundațiile selecționate în baza Legii nr.34/1998 cu modificările și completările ulterioare și a H.G. nr.1153/2001 cu modificările și completările ulterioare, cu avizul favorabil al comisiei de evaluare și jurizare,

În conformitate cu prevederile Legii nr.34/1998 privind acordarea unor subvenții asociațiilor și fundațiilor române cu personalitate juridică care înființează și administrează unități de asistență socială, ale H.G. nr. 1153/2001 pentru aprobarea Normelor metodologice privind aplicarea prevederilor Legii nr.34/1998 cu modificările și completările ulterioare, O.G. nr. 68/2003 privind serviciile sociale cu modificările și comletările ulterioare, Legea asistenței sociale nr.292/2011 cu modificările și completările ulterioare, Legea nr.197/2012 privind asigurarea calităţii în domeniul serviciilor sociale și a Normelor metodologice de aplicare aprobat prin H.G. nr.118/2014 cu modificările și completările ulterioare, H.G. nr.867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale cu modificările și completările ulterioare,

În temeiul art.36, alin.(1), lit.a), alin.(2), lit.d), alin.(6) lit.a), pct.6, art.45, alin.(1), art.115, alin.(1), lit.b) din Legea nr.215/2001 privind administraţia publică locală, cu modificările şi completările ulterioare,

**H o t ă r ă ș t e :**

**Art. 1** Se aprobă lista unităților de asistență socială care au punctaj de peste 60 de puncte, pentru care comisiile de evaluare și selecționare au propus acordarea de subvenții de la bugetul local, pentru perioada 1 mai - 31 decembrie 2017 prevăzută în anexa nr. 1, care face parte integrantă din prezenta hotărâre.

**Art. 2** Se aprobă lista unităților de asistență socială pentru care se încheie convenții pentru acordarea de servicii de asistență socialăși alocațiile bugetare pentru perioada 1 mai – 31 decembrie 2017, numărul mediu lunar de persoane asistate și categoriile de cheltuieli pentru asociațiile/fundațiile selecționate în baza Legii nr. 34/1998 – conform anexa nr. 2, care face parte integrantă din prezenta hotărâre.

**Art. 3** Convențiile pentru alocarea subvenției se vor încheia în termen de 15 zile de la adoptarea prezentei hotărâri.

**Art. 4** Cu aducere la îndeplinire a prevederilor prezentei hotărâri, se încredințează Executivul Municipiului Tîrgu Mureș, prin Serviciul Public de Asistență Socială, Direcția Juridică și Direcția Economică.

**Art. 5** În conformitate cu prevederile art.19 alin.1 lit.e din Legea nr.340/2004, republicată, privind instituția prefectului și art.3 alin.1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Viză de legalitate**

**Secretarul Municipiului Tîrgu Mureş**

**Szövérfi Vasile**